《湖岭下十里是为湆澹滩行者多至此舍舟》
宋代·巩丰

急流方了又高冈，日永周旋未觉忙。
壁上字多知店老，岭边松茂喜车凉。
丛丛乱篠承欹石，帖帖新荷峦小塘。
湆澹恶滩应笑我，为虞鱼腹犯羊肠。

作者简介：（1148—1217）宋婺州武义人，字仲至，号栗斋。少受学于吕祖谦。孝宗淳熙十一年以太学上舍对策及第。历知临安县，政尚宽简。迁提辖左藏库卒。擅文辞，片词半牍，皆清朗得言外趣。尤工为诗。有《东平集》。